*همے پہ شئرےءَاومان کنت دل*
همے پہ شئرے ءَاومان کنت دل
هزاراں اکس چو آدینکءِ پیمءَ
منی ارواه ءِ رازاں پدّرءَ کنت
مروچاں زندگی هم مسکرا کنت
کے اِنت تی دوریءِهارءَگُورءَکنت
همے پہ شئرےءَاومان کنت دل
برے مهناز ءِ شنگین ایت گُشانءَ
برے ماه دیمءِدست جنتیں نشانءَ
برے چو مُرگےءَ روت آزمان ءَ
وتا چو تِپلے ءِ بستارءَچارایت
دمے هم مان نیاریت اے جهانءَ
همے پہ شئرےءَاومان کنت دل
هزاراں درد هزاراں مولُمءُ گَم
من دیستگ باز رندءَگریتگیں چم
برے نا مهرمیں مهناز مهرم
برے بنگی ملار چرسانی دم دم
اے دل بازارءِهر دمکءَچکرایت
یلا چر لچہ ئے ءِپتو ککرایت
همے پہ شئرےءَاومان کنت دل
برے زکیہ تی بچکندءِترانگ
برے اسکولءِوهدءَشئرءِوانگ
چتو اشتاپیءَجُنزاِت زمانگ
بلے آنگت منی ویرانیں ارواه
تی آبریشمیں زُلپانی پانگ
همے پہ شئرےءَاومان کنت دل
همے کہ گیش تَراَنت ترانگءِدَر
هزاراں دمَک گولیت تی یلا چَر
گُشے نازینک جنتیں کوشءِزیمَر
منا هیوانی پوشاکاں گوُرا دنت
منی اے برهنگیں شئرانی دپتَر
همے پہ شئرےءَ اومان کنت دل
اِزّت اَبدال